  Наталья Тетерина Нырысетӥ удмурт нылкышно кылбурчилэн Ашальчи Окилэн вордскем дырысеныз 120 ар тырмонлы сӥзем «Ашальчи лыдӟонъёс» Грак ёросын 4-тӥ оштолэзе — ӵапак солэн вордскем нуналаз ортчозы. Сыӵе пумкылъян кутӥзы толон, 13-тӥ южтолэзе, элькун ужрадэз радъясь комитетлэн Гракын ортчем кенешоназ. Лыдӟонъёслэн ужанрадлыкез сярысь ивортодэтъя «Удмуртия» агентстволы рос-просгес вераз «Удмурт Кенеш» огазеяськонлэн кылкутӥсь секретарез Елена Александрова.     Солэн кылъёсызъя, ужрадэ пыриськисьёс нырысь ик Ашальчи Окилэн вордскем гуртаз — Кузёбае — вуылозы но кылбурчилы йыбырттозы. Одно ик <…> вордӥськем гуртаз йыбырттозы, корка дораз сяська понон нырысь луоз 10-ысен 11 (часозь — ред.). Кин вазьгес вуиз, отчы мыныны быгатозы, Кузёбай гуртэ. <…> Отын стелаез вань, пуктӥзы вал со стелаез 100 ар тырмонэзлы Елена Александрова, «Удмурт Кенеш» огазеяськонлэн кылкутӥсь секретарезСобере праздник Гракысь лулчеберет юртын азьланьтӥськоз. Отын Ашальчи Окилы сӥзем фильмъёсты возьматозы, солэн кылбуръёсыз но кырӟанъёсыз чузъяськозы. Со сяна, Гракын улӥсь мукет йӧслыкъёс калык эктонъёссэс эктозы но кырӟанъёссэс кырӟалозы, шуиз Елена Александрова. Сценарий дась. Чакламын Ашальчи Окилэсь кылбуръёссэ лыдӟыны, кырӟанъёссэ кырӟаны. Отын <…> трос йӧскалыко ёрос бере, малпаськом, пӧртэм эктонъёс, кырӟанъёс чузъяськозы шуыса залын, малы ке шуоно соос ӵош уло, валче уло Елена Александрова, «Удмурт Кенеш» огазеяськонлэн кылкутӥсь секретарезОзьы ик лыдӟонъёсын Ашальчи Оки нимо премилэсь лауреатъёссэ пусъёзы. Йӧскалык элькун премиен кык муртэ данъялозы, со сяна, Грак ёрос аслаз премиеныз куинь адямиез пусъёз. Кызьы шуиз «Удмурт Кенешлэн» кылкутӥсь секретарез, та нуналлы элькун данъетлэн лауреатъёсыз тодмо ӧвӧл на. Соосты туннэ, 14-тӥ южтолэзе, премиосъя ӧри быръёз, нош 15-тӥ южтолэзе со нимъёсты огазеяськонлэн исполкомез юнматыны кулэ. Чакланъёсъя, «Ашальчи лыдӟонъёс» ог 300 пала пыриськисьёсты люкалоз. Удмуртиысь азьветлӥсьёс но пиналъёс сяна, ужрадэ Татарстанысь удмуртъёс но ӧтемын, шуиз Елена Александрова. Ашальчи Окилэн кылбуръёсыз Тодэ вайытом, кылем арын «Ашальчи лыдӟонъёс» озьы ик кылбурчилэн вордскем нуналаз, 4-тӥ оштолэзе, Алнашын радъяськизы. Соку йӧскалык премиен пусйизы Якшур-Бӧдья ёросысь шаертодосчиез, дышетӥсез Валентина Ивановаез но Дэри ёросысь «Удмурт Кенешлэн» ёзэтэныз кивалтӥсез Лидия Бияноваез. Тегъёс: Удмуртия УдмуртКенеш Мерлык АшальчиОки Удмуртнылкышнокенеш Грак  